CELEX: 62010TN0426
Language: ro
Date: 2010-09-16 00:00:00
Title: Cauza T-426/10: Acțiune introdusă la 16 septembrie 2010 — Moreda-Riviere Trefilerías/Comisia Europeană

20.11.2010   
            
            
               RO
            
            
               Jurnalul Oficial al Uniunii Europene
            
            
               C 317/37
            
         Acțiune introdusă la 16 septembrie 2010 — Moreda-Riviere Trefilerías/Comisia Europeană
   (Cauza T-426/10)
   ()
   2010/C 317/68
   Limba de procedură: spaniola
   
      Părțile
   
   
      Reclamantă: Moreda-Riviere Trefilerías, SA (Gijón, Spania) (reprezentanți: F. González Díaz și A. Tresandi Blanco, avocați)
   
      Pârâtă: Comisia Europeană
   
      Concluziile reclamantei
   
   
               —
            
            
               Anularea, în temeiul articolului 263 din Tratatul privind funcționarea Uniunii Europene, a deciziei Comisiei Comunităților Europene din 30 iunie 2010 C(2010) 4387 final în cazul COMP/38344 — Oțel pentru precomprimare;
            
         
               —
            
            
               în subsidiar, anularea sau reducerea, în temeiul articolului 261 din Tratatul privind funcționarea Uniunii Europene, a cuantumului amenzii aplicate prin intermediul deciziei menționate și
            
         
               —
            
            
               obligarea Comisiei Europeană la plata cheltuielilor de judecată.
            
         
      Motivele și principalele argumente
   
   Decizia care face obiectul prezentei proceduri este aceeași ca și decizia atacată în cauza T-385/10, ArcelorMittal și alții/Comisia.
   Reclamanta susține în mod concret:
   
               —
            
            
               aplicarea eronată a articolului 101 TFUE în ceea ce privește imputarea asupra MRT a răspunderii pentru încălcarea prezumată a articolului menționat întrucât, pe de o parte, TYCSA (PSC), iar nu MRT este responsabilă de participarea presupusă a TYCSA S. L. la comportamentele descrise în decizie și, pe de altă parte, TYCSA S.L. nu a făcut parte dintr-o entitate economică împreună cu GSW/TYCSA. Prin urmare, nu este necesar să îi fie imputată MRT nicio răspundere pentru comportamentul TYCSA S. L. și al TYCSA PSC.
            
         
               —
            
            
               săvârșirea de erori de fapt și de drept în aprecierea comportamentelor imputate, întrucât în mod eronat Comisia Europeană consideră că ansamblul acordurilor și al reuniunilor care ar fi avut loc în mai multe state membre, în diferite perioade, cu participanți diferiți și cu obiective diferite, constituie o încălcare unică și continuă a articolului 101 TFUE. Pe de altă parte, acordurile identificate nu constituie un ansamblu coerent de măsuri destinate să atingă un obiectiv unic.
            
         În subsidiar, reclamanta solicită anularea sau reducerea amenzii, pentru nerespectarea principiilor proporționalității, încrederii legitime, neretroactivității și securității juridice, întrucât Liniile directoare din 1998 nu au fost aplicate pentru calculul amenzilor, nu s-a ținut cont de anumite circumstanțe atenuante și au existat o încălcare a dreptului la apărare și o lipsă de motivare.